جمهور باشقانلیغی‌نین مطبوعات خیدمتی دسامبرین 3-ده جمهور باشقانی رجب طیب اردوغانین ایشتیراک ائدجگی ناتو-نون ذیروه توپلانتی‌سیندا اینگیلتره‌نین پایتاختی لوندوندا بیر سیرا تدبیرلر کئچیره‌جک.
جمهور باشقانلیغی‌نین مطبوعات خیدمتیندن وئریلن آچیقلامایا گؤره، دسامبرین 2-ده "تورکیه دانیشیق‌لاری" (Turkey Talks) چرچیوه‌سینده پانل‌لر سیلسیله‌سینده لوندون ناوال آند میلیتاری کلوبدا "تورکیه-‌نین ناتو-داکی رولو و بولگه سل تهلوکه‌سیزلیک تجروبه‌لری" باش‌لیق‌لی ییغینجاق تشکیل ائده‌جک.
تورکیه-‌نین ناتو اوچون، ناتو-نون دا تورکیه اوچون اهمیتی‌نین موذاکیره اولوناجاغی ییغینجاق‌دان سونرا تورکیه هئیتی "فینانشینال تایمز رئداکسیا هئیتی" عضو‌لریله بیر آرایا گله‌جک.
تورکیه هئیتی دسامبرین 3-ده ایسه ناتو ذیروه ییغینجاغیندا کئچیریله‌جک و دییشن دونیادا ناتو-نون اهمیتی‌نین و گله‌جگی‌نین ده موذاکیره اولوناجاغی "NATO Engages: Innovating the Alliance" موضوع لو علاوه تدبیره ده قاتیلا‌جاق.
هئیت 4 دسامبر گونو سابیق محافظه کار پارتی‌نین میللت وکیلی و بیرلشمیش کرال‌لیق آوروپا بیرلیگیندن چیخیش (برگزیت) ناظیری‌نین خصوصی موشاویری نیک ده بویس باشچیلیغیندا "تورکیه-‌نین محافظه کار پارتی لی دوست‌لاری" (Conservative Friends of Turkey-CFT)  دییرمی ماسا ییغینجاغیندا یئر آلا‌جاق.
احتیمال اولونان "برگزیت"دن سونرا تورکیه-بیرلشمیش کرال‌لیق علاقه‌لری‌نین ایقتیصادی و تهلوکه‌سیزلیک خصوصیت‌لری‌نین موذاکیره اولوناجاغی ییغینجاقدا ایکی طرف‌لی علاقه‌لرله یاناشی داها ایره‌لی سویه‌یه آپاریلماسی اوچون تعقیب ائدیله‌جک یول خریطه‌‌سینه دایر فیکیر موبادیله‌سی آپاریلا‌جاق.
